Spjall:Bríet Bjarnhéðinsdóttir

message: Þessi athugasemd var sett inn á síðuna Hún fæddist á Haukagili í Vatnsdal!!! ekki Gilja hún fluddi þangað en hún fæddist á Haukagili !!!. Það væri fínt ef sá sem setti hana inn getur sett fram heimildir fyrir þessu, við viljum auðvitað hafa það sem rétt er en byggjum bara á því sem við höfum í höndunum. --Stalfur 27. september 2007 kl. 12:30 (UTC)
Bls 54 í sjalfstæði Íslendinga 3 :Bríet Bjarnhéðinnsdóttir. Hún var fædd á Haukagili í Vatndal í Húnavatnssýslu 27. september árið 1856 en ólst upp frá 4 ára aldri á Böðvarhólum í Vesturhópi í sömu sýslu.Takk fyrir og gangi þér allt í haginn.
replies: text: Í Húnavatnssýslu(m) eru meðal annarra bæja tveir, sem heita Stóra-Giljá og Litla-Gijá. Hvorugur þeirra er í Vatnsdal. Þar eru hins vegar innarlega bæirnir Haukagil og Gilá (án j) samkvæmt Vegahandbókinni (sem er þó langt í frá villulaus). Ekki veit ég hvar Bríet var fædd, en það hlýtur að vera skráð í kirkjubók og vandalaust að fletta því upp á Þjóðskjalasafni. Þetta þarf að kanna, því að menn gætu verið að rugla saman bæjum.  --Mói 14. ágúst 2008 kl. 12:07 (UTC)
replies: text: :Hér er talað um Giljá. — Jóna Þórunn 14. ágúst 2008 kl. 12:25 (UTC)
replies: text: ::Já, ég var búinn að sjá þetta, en ég treysti því ver en Vegahandbókinni. Enda eru þarna engar heimildir tilteknar og því marklaust. --Mói 14. ágúst 2008 kl. 12:59 (UTC)
replies: text: :::Það er hægt að glugga í einhverjar af þessum heimildum. :) — Jóna Þórunn 14. ágúst 2008 kl. 13:02 (UTC)
replies: text: ::::Manntal á Íslandi 1910, V2 Reykjavík; Ættfræðifélagið, Reykjavík 2003 gefur fæðingarstað hennar Haukagil í Grímstungusókn. Grímstungusókn er(/var?) einmitt innst í Vatnsdal í Húnavatnssýslu. Í þessu verki er fæðingarstaður gefinn upp samkvæmt kirkjubókum og er þetta því án vafa rétt. --Mói 15. ágúst 2008 kl. 05:41 (UTC)
thread_title:  Fæðingarstaður 

message: Heimildir varðandi þjöppurnar og nöfnin á þeim:  --85.220.88.196 21. nóvember 2007 kl. 00:46 (UTC)
tók út kafla um vél sem kölluð var eftir Bríet. Get ekki séð að þetta skipti máli. Ef einhver hefði skírt hundinn sinn eða hest Bríet væri það ekkert sem ætti heima í grein um Bríet --Salvör Gissurardóttir 8. október 2010 kl. 13:48 (UTC)
vil aftur taka fram að þetta er atriði sem á ekki erindi í grein um Bríeti Bjarnhéðinsdóttur. Ekki nema þessi þjappa hefði verið sérlega mikið atriði í bæjarlífinu, enginn hefði kallað hana annað en Bríet og verið jafnþekkt og t.d. Fjalarkötturinn. Hins vegar virðist þetta hafa verið eitthvað gælunafn sem einhverjir þjöppumenn notuðu á tækið sitt, ekkert í almennri notkun. --Salvör Gissurardóttir 8. október 2010 kl. 13:51 (UTC)
Það er ónákvæmt að tala um "þjöppu" - hér var um að ræða gufuvaltara þann sem varðveittur er á Árbæjarsafni og kom til bæjarins árið 1912. Valtari þessi var forsenda þess að hægt væri að malbika reykvískar götur og þótti mikil framför. Bríet hafði mælt fyrir kaupunum ásamt Knud Zimsen. Í endurminningabók hans, Úr bæ í borg, segir á s. 46: "Eftir að þetta þarfa tæki var komið, þótti sumum bæjarfulltrúunum maklegt, að það bæri nöfn okkar Bríetar og nefndu það "Bríet Knútsdóttir", en að öllum jafni var föðurnafninu þó sleppt." - Bók Knuds Zimsens er lykilheimild um sögu Rvíkur og er ekki að sjá af þessu að nafngiftin hafi þótt niðrandi eða vísað í holdarfar Bríetar. Þá er heldur ekkert getið um minni "þjöppur" sem heitið hafi eftir börnum hennar.
replies: text: Sjá mynd af Bríeti Knútsdóttur hér. --Navaro 8. október 2010 kl. 18:49 (UTC)
replies: text: :Og Bríetarnafnið var reyndar alþekkt og þurfti ekkert að útskýra það fyrir Reykvíkingum, samanber þessa klausu úr Mogganum 1. ágúst 1952: „Ekki hefi ég enn getað komið auga á nýja malbikun í sumar nema vestur við íþróttavöll. Þar er heljarmikið jarðrask, himinháir moldarbingir og gínandi gryfjur. Ég sé svo sem fyrir mér, hvað þarna á að vinna. Fyrst kemur púkk, svo kemur Bríet, annað púkklag, önnur umferð Bríetar og svona hleðst hvert lagið ofan á annað, ýmist lag fyrir Bríetu eða ekki, þangað til allt í einu er komið upp í götu, þá má fara að malbika.“ --Navaro 8. október 2010 kl. 18:56 (UTC)
replies: text: ::Ég er fullkomlega ósammála því að hafa þarna inni einhverja seinni tíma skýringu borgarstarfsmans á nafngiftinni, sem búið er að sýna fram á að er alröng og sett fram til að gera gys að vaxtarlagi Bríetar. Sú klausa á ekki heima hér. Eða hvað finnst fólki? --Navaro 9. október 2010 kl. 17:08 (UTC)
replies: text: ::::Er þetta ekki frekar saklaust? Þetta gæti líka verið raunveruleg ástæða nafngiftarinnar, en hin seinnitíma útskýring. Og er venjulegur borgarstarfsmaður ekki nógu fínn pappír til að í viðkomandi sé vitnað? --89.160.147.231 9. október 2010 kl. 17:21 (UTC)
Með fyllstu virðingu fyrir "Stefáni með stóru trumbuna", þá er hæpið að leggja að jöfnu afmælisrabb við hann 85 ára gamlan, sem þess utan er augljóslega í léttum dúr og endurminningarbók Knuds Zimsens borgarstjóra eftir Lúðvík Kristjánsson sem var heiðursdoktor í sagnfræði við Háskóla Íslands. Síðarnefnda bókin er almennt álitin undirstöðurit varðandi tækniþróun Reykjavíkurbæjar á fyrri hluta tuttugustu aldar. Þá er ekki hægt að finna neina aðra heimild um þessar minni "þjöppur" og nafngift þeirra en þetta eina viðtal, auk þess sem Stefán segir sjálfur í því að minnið sé farið að kalka vegna þess að það "hafi verið svo slæmir dampar" í malbikinu... Eða eigum við kannski að bæta því líka í greinina um Kristján X. að hann hafi verið kallaður "Kristján langi kóngur" af reykvískum malbikunarverkstjóra vegna þess að hann hafi verið jafnlangur og kontrabassi? Mér finnst það eiginlega jafnrökrétt.

text: :Taktu þetta út í guðanna bænum. Hér er greinilega verið að leika sér að eldi. --89.160.147.231 10. október 2010 kl. 12:42 (UTC)
Set þetta svona til minnis hérna og til gamans....
thread_title:  Eitt og annað 

message: Árið 1912 kom til landsins gufuvaltari sem var forsenda þess að hægt var að malbika götur Reykjavíkur og þótti það mikil framför. Bríet hafði mælt fyrir kaupunum ásamt Knud Zimsen borgarstjóra. Í endurminningum Knuds segir svo: „Eftir að þetta þarfa tæki var komið, þótti sumum bæjarfulltrúunum maklegt, að það bæri nöfn okkar Bríetar og nefndu það "Bríet Knútsdóttir", en að öllum jafni var föðurnafninu þó sleppt.“Úr bæ í borg. Endurminningar Knuds Ziemsen. Helgafell, Reykjavík 1952. Bríet var lengi í notkun og var alþekkt meðal Reykvíkinga. Valtarinn er nú í Árbæjarsafni en var fluttur í Ráðhús Reykjavíkur 24. janúar 2008 vegna sýningar í tilefni af því að öld var þá liðin frá því að konur tóku fyrst sæti í borgarstjórn Reykjavíkur.Kvennaslóðir.is. Sótt 8. október 2010. Þegar Morgunblaðið ræddi árið 1967 við einn fyrrverandi starfsmann hjá bænum hélt hann því fram í aðra röndina að gufuvaltarinn, sem hann nefndi stóru þjöppuna hefði verið nefnd svo vegna vaxtarlags Bríetar og útlits þjöppunar. Litlu þjöppurnar hefðu svo verið skírðar í höfuðið á börnum hennar, Héðni og Laufeyju. Skrambi slæmir dampar upp úr malbikinu; grein í Morgunblaðinu 1967
thread_title:  Gufuvaltari með nafn Bríetar